text: Отравянето на бившия руски шпионин и дъщеря му във Великобритания - Новини 24/7
  2018-03-13 / 17:15:38 / Свят / offnews.bg
  Отравянето на бившия руски шпионин и дъщеря му във Великобритания ...
  Отравянето на бившия шпионин прилича на руска работа, обяви Тръмп.
  Отравянето на бившия руски шпионин и дъщеря му във Великобритания прилича на руски акт, заяви американският президент Доналд Тръмп, цитиран от Франс прес и БТА.
  Британският премиер Тереза Мей обяви, че отравянето на Сергей Скрипал и дъщеря му Юлия твърде вероятно е извършено от Русия.
  Мей постави ултиматум на Москва да даде обяснение до полунощ във вторник защо руски нервнопаралитичен газ е използван за отравянето на Скрипал.
  "Ще говоря с Тереза Мей днес. Това ми прилича на Русия, въз основа на всички доказателства, които имат", каза Тръмп пред журналисти в Белия дом.
  "Щом разполагаме с ясните факти, ще се съгласим с тях, ще осъдим Русия или който и да било", добави президентът на САЩ.